kardosdrur/scandi-wiki huggingface dataset:
Lille Triangel

Lille Triangel er en plads på Østerbro i København, knap 500 m sydøst for Trianglen. Her løber gaderne Østerbrogade, Dag Hammarskjölds Allé, Classensgade, Øster Farimagsgade og Øster Søgade sammen. Pladsnavnet er uofficielt, og bygningerne har gadernes adresser. Etageejendommen Dag Hammarskjöld Alle 38 hedder Lille Triangel, lige som busstoppestederne.

Ved hjørnet Østerbrogade og Øster Søgade ligger Sortedams Sø. Ved hjørnet Dag Hammarskjölds Allé og Øster Farimagsgade ligger hovedindgangen til Holmens Kirkegård. Her stod i mange år et mindesmærke for den danske præst og dyreværnsforkæmper Laurids Smith med en lang inskription og en skulptur af en hund. Mindesmærket, der flere gange er fornyet af Dyrenes Beskyttelse, står nu på kirkegården.

På hjørnet af Øster Farimagsgade og Øster Søgade stod fra 1896 til 1973 en telefonkiosk, designet af arkitekt Fritz Koch. Den blev pakket ned, for at blive flyttet til det nyrenoverede Gabelstorv i Aalborg i 2010.

Noter 

Gader på Østerbro
Torve og pladser i København
Moosthenning

Moosthenning er en kommune i i Landkreis Dingolfing-Landau i Niederbayern i den tyske delstat Bayern, med knap 4.900 indbyggere.

Geografi 
Moosthenning ligger i Region Landshut cirka 100 km. nordøst for München, i nærheden af Dingolfing, i Isardalen.
 
Der følgende landsbyer og bebyggelser: Dornwang, Lengthal, Moosthenning, Ottering, Rimbach, Thürnthenning.

Der er vigtige biotoper for sjældne plante- og dyrearter i Königsauer Moos og på de sydvendte skråninger til Isardalen.
Niederviehbach

Niederviehbach er en kommune i i Landkreis Dingolfing-Landau i Niederbayern i den tyske delstat Bayern, med knap 2.500 indbyggere.

Geografi 
Niederviehbach ligger i Region Landshut. Niederviehbach ligger i langs Viehbachdalen og lidt i Isardalen.
I kommunen ligger landsbyerne Niederviehbach og Oberviehbach.

Historie 
Niederviehbach hørte til Kloster Niederviehbach. Kommunen var en del af Kurfyrstendømmet Bayern, men udgjorde en lukket Hofmark. I 1818 dannedes den nuværende kommune. I 1847 overtog Dominikanernonner Klosterbygningerne og indrettede et pigepensionat, der i dag er videreført som St. Maria Realskolen.
Edgar Mitchell

Edgar Dean Mitchell (født 17. september 1930 i Texas - 4. februar 2016) var en af tre NASA astronauter der fløj med Apollo 14 til Månen i 1971.

Mitchell har senest gjort sig bemærket i et radio interview 25. juli 2008, ved at påstå at rumvæsener besøger Jorden jævnligt, men dette hemmeligholdes af NASA og CIA. NASA har dementeret overhovedet at have oplysninger af den art.

Mitchells nylige radio interview har skabt en del presse omtale, selvom det ikke er en ny tanke hos Mitchell, han holder jævnligt foredrag om emnet.

Eksterne henvisninger 

 Edgar Mitchell – Biografi fra NASA  
 Astronaut: Rumvæsener har besøgt jorden  

Astronauter fra USA
Månevandrere
Simbach (bei Landau)

Simbach er en købstad i Landkreis Dingolfing-Landau i Niederbayern i den tyske delstat Bayern, med knap 3.700 indbyggere.

Inddeling 
Ud over talrige små bebyggelser ligger i kommunen landsbyerne Simbach, Ruhstorf, Haunersdorf, Pischelsdorf og Langgraben.
Wallersdorf

Wallersdorf er en købstad i Landkreis Dingolfing-Landau i Niederbayern i den tyske delstat Bayern, med omkring 6.750 indbyggere.

Geografi 
Wallersdorf ligger i Region Landshut.
 
Der følgende landsbyer og bebyggelser: Altenbuch, Haidenkofen, Haidlfing, Wallersdorf, Ettling.
Fatter Eskil

Fatter Eskil er et værtshus og spillested for rytmisk musik beliggende i Skolegade i det centrale Aarhus.

Stedet blev grundlagt af musikeren Eskil Holten i 1973 og er siden blevet kendt for at have livemusik de fleste af ugens dage. Repertoiret er bredt og byder på såvel original- som covermusik inden for pop, rock, blues, metal, hiphop, r'n'b, soul, funk m.m. Fatter Eskil oplevede som mange andre spillesteder i byen en krise i 1990'erne og måtte lukke i februar 1995, men åbnede allerede et halvt år senere med nye ejere.

Udover livemusikken er stedet kendt for sin natbar. Fredag og lørdag er der fra ca. kl. 01:30 Late Night koncert og af og til Late Night DJ efter aftenens koncert.

I 2018 vandt Fatter Eskil titlen som "Byens Bedste gå-i-byen-sted" der afholdes af Århus Stiftstidende, hvor en jury og avisens læsere stemmer om "Byens Bedste" inden for forskellige kulinariske samt hverdags- og kulturoplevelser i Aarhus.

Fatter Eskil Prisen 
I samarbejde med bl.a. TAK ROCK! har Fatter Eskil siden 2012 afholdt konkurrencen "Fatter Eskil Prisen". 16 udvalgte upcoming bands/artister med eget materiale dyster om titlen som vinder af Fatter Eskil Prisen. I 2019 var hovedpræmierne 25.000 kr. fra TAK ROCK! øremærket til studieindspilninger hos Tapetown i Aarhus samt en optræden på LiveCamp på Smukfest i Skanderborg.

Prisen gives efter fire kvartfinaler, to semifinaler og finale på Fatter Eskil hvor vinderen kåres af et dommerpanel bestående af branchefolk fra musikbranchen i Aarhus. Til prisens første uddeling blev bandet Scarlet Pleasure opdaget og udplukket af et pladeselskab inden konkurrencens finale.

Kilder og eksterne henvisninger 
 Fatter Eskils hjemmeside 
 Århus Leksikon om Fatter Eskil

Referencer 

Natklubber i Aarhus
Spillesteder i Aarhus
Etableret i 1973
Dalgas Avenue

Dalgas Avenue er en gade i det centrale Aarhus. Gaden strækker sig over 600 m fra Ingerslevs Plads i nord til Kongevejen i sydøst og gennemskæres af Marselis Boulevard.

Dalgas Avenue blev anlagt 1902−1904, men blev navngivet i 1900 efter oberstløjtnant Enrico Mylius Dalgas (1828−1894). Anlægget af gaden følger stadsingeniør Charles Ambt og arkitekt Hack Kampmanns byplan fra 1898.

Dalgas Avenue er en af to gader i Danmark navngivet "avenue", den anden er Prins Henriks Avenue i Sønderborg.

Eksterne henvisninger 

Gader i Aarhus
Post Danmark Rundt 2008

Post Danmark Rundt 2008 var den 18. udgave af det danske cykeletapeløb Post Danmark Rundt, som blev kørt i perioden 30. juli – 3. august.

Etaperne

Klassementerne og trøjernes fordeling gennem løbet 
Dette er en oversigt over stillinge i de forskellige klassementer gennem løbet. Point- (spurter), bakke- og figtherkonkurrencen blev alle tildelt den rytter, der havde flest point i den pågældende konkurrence. De sidste tre (gul, ungdom og hold) blev tildelt efter rytternes tider.

Resultater

Sammenlagt

Pointkonkurrencen

Bakkekonkurrencen

Ungdomskonkurrencen

Holdkonkurrencen

Fighterkonkurrencen

Udgåede ryttere 
Ryttere der trak sig, blev diskvalificerede eller skadede.

DNS (did not start) = Startede ikke på etapen
DNF (did not finish) = Fuldførte ikke etapen

Hold

Eksterne kilder/henvisninger 

Post Danmark Rundt
Rutekort
Algeriets præsidenter

Dette er en liste over Algeriets præsidenter gennem tiden.

Præsidenter 
(Datoer i kursiv indikerer de facto-fortsættelse i embedet)

Parti

Se også 
 Algeriets premierministre

Litteratur

Eksterne henvisninger 

 http://www.rulers.org/rula1.html#algeria

 
Lister over præsidenter
 Præsidenter
Anders Theil

Anders Theil (født 3. marts 1970) er en tidligere dansk fodboldmålmand, der er team manager i FC Roskilde.

Som spiller spillede han for Fløng IF, Boldklubben Frem, RB1906, Hvidovre IF, KB, Køge BK og Roskilde KFUM.

Trænerkarriere 
I 2003 blev han assistenttræner for Ebbe Skovdahl i BK Frem, og i 2005 efterfulgte han Skovdahl som cheftræner. Han forlod klubben i sommeren 2009.

I juli 2009 blev han ny assistenttræner i FC Roskilde. I sæsonen 2011-12 fungerede han som cheftræner i klubben efter fyringen af Carsten Broe. Først forlød det, at han kun ville være cheftræner resten af sæsonen, men i juli bekræftede klubben, at Theil skulle være cheftræner indtil årsskiftet 2012/13. I sommeren 2017 blev Theil forfremmet til sportschef for FC Roskilde. I april 2019 stoppede han som sportschef for i stedet at få en rolle som team manager i klubben.

I efteråret 2020 måtte Theil træde til som midlertidig træner for Roskilde, efter at klubben havde stoppet samarbejdet med Morten Uddberg. I april 2023 blev han igen midlertidig træner, efter at klubben havde fyret Jack Majgaard.

Referencer

Eksterne henvisninger 
 

Fodboldspillere fra Danmark
Fodboldtrænere fra Danmark
Fodboldspillere fra Boldklubben Frem
Fodboldspillere fra Hvidovre IF
Fodboldspillere fra Kjøbenhavns Boldklub
Fodboldspillere fra Køge Boldklub
Fodboldtrænere fra FC Roskilde
Salé

Salé er en by i Marokko, nær hovedstaden Rabat.

Salé blev grundlagt af fønikerne. I 17. og 18. århundrede var den kendt som en piratby. I dag er Salé kun en soveby ved Rabat.

Byer i Marokko
Dookie

Dookie er det tredje studiealbum fra rock-trioen Green Day, som blev deres helt store gennembrud rundt omkring i verden, hvor den i dag har solgt over 20 millioner eksemplarer.

Pladen blev udgivet den 1. februar 1994, og vandt en Grammy award for bedste alternative musikalbum.
 
Førstesinglen fra pladen var "Longview", som blev udgivet den 1. februar 1994. Efterfølgene udgav bandet 4 flere singler: "Welcome to Paradise", "Basket Case", "When I Come Around" og "She".

Trackliste

iTunes edition

Eksterne henvisninger 
 

Green Day-album
Album fra 1994
Shire hest

Shire eller Shire hest er verdens største hesterace. Den er koldblod og opdrætten startede i the Shires og stammer fra den engelske the Great Horse, som igen stammer fra de store tunge heste, som kom til England efter de normanniske erobringer efter Slaget ved Hastings i 1066.

Shire er den højeste og tungeste hest. Højden er normalt over 180 cm og vægten mindst 800 kg og ofte over 1.100 kg.
Shire hestens styrke – den har en trækkraft på op til fem ton – og dens stabile og gode sind gjorde, at den var særdeles udbredt som trækhest i industrien, landbruget og til transport. 

I nyere tid bruges shire hest mest som skovhest, til kørsel og forskellige opvisninger.

Galleri

Eksterne link 
 Shire foreningen i Danmark

Hesteracer
Djævleøen (film)

Djævleøen (originaltitel Cutthroat Island) er en amerikansk film fra 1995 om pirater. Filmen er instrueret af Renny Harlin og af medvirkende kan nævnes bl.a. Geena Davis og Matthew Modine. 

Filmen blev en stor finansiel fiasko med en indtjening på omkring 10 mio. dollar mod et budget på 98 mio., og var en af årsagerne til at produktionsselskabet Carolco Pictures måtte lukke.

Handling 

Hovedpersonen er Morgan Adams, der er datter af en pirat. Hun mister sin far, og får at vide, at hun skal skalpere ham og tag kortet, som han har. Kortet er en del at et skattekort, som består af tre dele. Kortet viser vej til en skat, der er gemt på Cutthroat Island.

Morgan tager kortet, og hun begiver sig nu ud på en rejse på jagt efter de to sidste dele af kortet. Det ene er gemt, og den anden del har hendes onde onkel.

Eksterne henvisninger
 

Amerikanske film fra 1995
Actionfilm fra USA
Piratfilm
Film instrueret af Renny Harlin
Hotel Bellagio

Hotel Bellagio er et luksushotel på Las Vegas Strip i Las Vegas i den amerikanske stat Nevada. Det tilhører organisationen Leading Hotels of the World og er et af de største hoteller i verden.

Bellagio, Hotel
Antonio Labriola

Antonio Labriola (født 2. juli 1843 i Cassino, død 12 februar 1904) var italiensk filosof og socialist, og bliver betegnet som far til italiensk marxisme. Han studerede hegelske filosofi ved universitetet i Napoli under Bertrando Spaventa.

Mellem 1870 og 1874 skrev Labriola for liberale politiske tidsskrifter, såsom Gazzetta di Napoli, Il Piccolo, L'Unità Nazionale og Monitore di Bologna. Fra disse artikler kan man allerede varsel Labriola ønske om at studere i en konkret måde behovene i de populære masserne, især de nationale undervisningsministerier, forstået som intellektuel og moralsk reform, et emne, der bliver fundet igen og igen i hans filosofiske skrifter af denne periode (Oprindelsen og arten af de lidenskaber i Etik af Spinoza i 1866, Doktrinen om Socrates ifølge Senofonte, Platone og Aristoteles i 1871, On Moral frihed og moralen for Religionsvidenskab, begge 1873).

I 1874 blev han professor i moralfilosofi og pædagogik ved universitetet i Rom. Efterfølgende underviste han i filosofi, historie og pædagogik.

Omkring 1890 begyndte han at studere værker af Marx og Engels og blev overbevist om, at i den moderne verden de mest kreative og revolutionerende kraft er den arbejdende klasse socialistiske bevægelse.

Eksterne henvisninger 

 Antonio Labriola på Leksikon.org

Kommunister fra Italien
Filosoffer fra Italien
Beiersdorf AG

Beiersdorf AG er et børsnoteret, globalt, tysk selskab, der arbejder inden for forbrugsgoder med hovedsæde i Hamburg-Eimsbüttel. Selskabets hovedaktionær er Maxingvest AG, som er et holdingselskab fra familien Herz.

Struktur 
Beiersdorf AG er producent af mange mærkevareprodukter, herunder kendte mærker som Nivea, Labello, Hansaplast, Eucerin og Tesa. Hertil kommer kosmetikmærkerne , La Prairie, Florena, 8x4, Atrix, SKIN STORIES, STOP THE WATER WHILE USING ME!, Coppertone, HIDROFUGAL,  Beiersdorf fremstiller desuden forskellige kropsplejeprodukter (Basis PH, Doppel Dusch, Gammon).

Fremstillingsvirksomheder fra Tyskland
Etableret i 1882
Kosmetikvirksomheder fra Tyskland
Pyranometer

Et pyranometer måler kortbølget globalstråling. Globalstrålingen er al indkommen stråling modtaget på en horisontal flade fra hele himmelkuplen.

'Kortbølget', 300-3000 nm, præciserer at strålingen består af direkte og diffust sollys, men ikke af f.eks. langbølget infrarød udstråling (FIR) fra jorden.

Måleinstrumenter
Stråling
Carl Brodde

K/Carl E. Brodde (før 1915 Broddesson) (5. september Munka-Ljungby, Kristianstads län, Skåne-13. april 1965 i Viken, Malmöhus län, Skåne – 10. december 1965) var en dansk/svensk atlet, fabrikant og direktør.

Brodde kom til Danmark 1907 og vandt som medlem af Københavns FF (senere Københavns IF) tolv danske mesterskaber og satte ti danske rekorder og en nordisk rekord.
Brodde som var svensk statsborger rejste tilbage til Sverige cirka 1930. I Sverige var han medlem af Malmö AI og vandt 1909 det svenke mesterskab i femkamp, hvilket var den senere storklubs første mesterskab.

Danske mesterskaber 
 Femkamp: 1908-1911
 Diskoskast: h+v: 1911- 1914 og 1916
 Spydkast: h+v 1910 og 1911
 Kuglestød: h+v 1910

Danske rekorder 
 Spydkast: 3 gange
 Diskoskast: 4 gange
 Kuglestød: 3 gange

Svenske mesterskaber 
 Femkamp: 1909

Nordisk rekord 
 Diskoskast h+v: 38,45 + 34,25 = 72,70 20 juli 1911 i Næstved

Eksterne henvisninger 
 "Officielle Efterretninger" og "DAF i tal" 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Legendarisk idrottsman på Broddegården i Verum 1955-1965 Skriven av Mats Pettersson Publicerad 07 juli 2017 

Spydkastere fra Danmark
Atleter fra Københavns IF
Danskere født i Sverige
Kuglestødere fra Danmark
Diskoskastere fra Danmark
Mangekæmpere fra Danmark
Igor González de Galdeano

Igor González de Galdeano Aranzabal (født 1. november 1973 i Vitoria, Spanien) er en spansk tidligere professionel landevejscykelrytter. Han startede sin professionelle karriere i 1995 hos Euskadi. Han var frem for alt en stærk enkeltstartsrytter.

Han fik en andenplads i Vuelta a España 1999, og en fjerdeplads i 2003. I Tour de France 2002 bar González de Galdeano den gule trøje i syv dage, og endte på femtepladsen. Han blev nummer fem i 2001 I tillæg vandt han bronze i enkeltstart i VM i 2002, og Tyskland Rundt samme år.

González de Galdeano stoppede i 2005.

Referencer

Eksterne links 

 

Mandlige cykelryttere fra Spanien
Aksel Nikolajsen

Niels Aksel Nikolajsen (9. februar 1901, Næstved – 18. marts 1993, Kongens Lyngby) var en dansk atlet medlem af Københavns IF. 

Nikolajsen blev nummer 10 i stangspring ved OL 1928 og vandt to Danmarksmesterskaber i stangspring. Han var to gange på landsholdet.

Danske mesterskaber 
 1928 Stangspring 3,80 
 1931 Stangspring 3,70

Bedste resultat 
Stangspring 3,80 1928

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 

Stangspringere fra Danmark
Danske OL-deltagere i atletik
Atleter fra Københavns IF
Personer fra Næstved
Danny Pate

Danny Pate (født 23. marts 1979 i Colorado Springs, Colorado) er en tidligere professionel cykelrytter.

I 2001 blev han U23-verdensmester i enkeltstart.

Eksterne henvisninger 

Mandlige cykelryttere fra USA
Personer fra Colorado
Lars Paaske

Lars Paaske (født 18. januar 1976) er en tidligere dansk badmintonspiller, som senest spillede for Greve Strands Badmintonklub (GSB). Han har gennem mange år tilhørt verdenstoppen i herredouble sammen med makkeren Jonas Rasmussen, idet parret blandt andet har vundet VM i 2003 samt BWF Super Series-turneringer som Denmark Open i 2004 og 2006 samt All England i 2010.

Paaske har tidligere spillet for klubberne Ølstykke, Skovshoved, Friedrichshafen og KBK.

International karriere 
Lars Paaske fik sit internationale gennembrud i herredouble med Martin Lundgaard. Sammen vandt de Danish Open i 1999 og 2001. 

I 2002 blev Lars Paaske makker med Jonas Rasmussen. I 2003 vandt parret VM-guld i Birmingham, hvilket var det første danske VM-guld i herredouble i 20 år. Samme år opnåede Lars Paaske og Jonas Rasmussen et historisk resultat ved at vinde titlen i herredouble i China Open som de første europæere. De følgende 12 måneder var Lars Paaske og Jonas Rasmussen nr. 1 på verdensranglisten. 

Lars Paaske har især på national grund været velspillende, hvilket han beviste ved igen at vinde sin tredje og fjerde titel i herredouble i Denmark Open i 2004 og 2006, sammen med Jonas Rasmussen. I 2008 blev Paaske og Rasmussen europamestre i herredouble.

Landsholdet 
På landsholdet har Paaske har siden 2000 spillet 31 landskampe (pr. 2008). Sammen med Jonas Rasmussen har han ikke (pr. 2008) tabt en kamp, når parret har repræsenteret de danske farver ved Thomas Cup og Sudirman Cup.

Olympiske lege 
Legene i Beijing var Paaskes tredje. Lars Paaske repræsenterede også de danske farver i Sydney 2000 med Martin Lundgaard og i Athen 2004. OL har ikke givet den helt store succes, idet det bedste resultat for Paaske var da han sammen med Jonas Rasmussen endte på den utaknemmelige fjerdeplads ved legene i Beijing.

Individuelle resultater 
Følgende resultater drejer sig om individuelle turneringer, hvor Lars Paaske har deltaget i herredouble sammen med Martin Lundgaard (til 2002) og siden sammen med Jonas Rasmussen.
 Vinder
 Denmark Open 1999
 Denmark Open 2001
 German Open 2002
 China Open 2003
 Denmark Open 2004
 Denmark Open 2006
 Japan Super Series 2008
 All England 2010

 Øvrige finaledeltagelser
 Singapore Open 2003
 All England Open 2005
 Thailand Open 2005
 Denmark Open 2005
 Singapore Open 2006
 Chinese Taipei Grand Prix Gold 2007
 Malaysia Open 2008

 Internationale mesterskaber
 VM 2003 – guld
 VM 2006 – bronze
 EM 2008 – guld

Eksterne henvisninger og kilder 
 Kort biografi af Paaske 
 Profil OL 2008 
 Billeder af Lars Paaske 

Badmintonspillere fra Danmark
As Hoved

As Hoved er en halvø, og det østligste punkt i det tidligere Bjerre Herred (Hedensted Kommune), som udgør landskabet mellem Horsens- og Vejle Fjord. Halvøen, der ligger ud for landsbyen Hosby, med herregården Palsgård, er mod øst dækket af As Hoved Skov, og ender med en cirka 10 m høj kystklint, der med med aflejringer fra tre istider er kategoriseret som Værdifuldt geologisk område af By og Landskabsstyrelsen. På nordsiden af halvøen findes rester af et voldsted fra middelalderen.

Eksterne henvisninger 
 By og Landskabsstyrelsen om As Hoved

Halvøer i Danmark
Hedensted Kommunes geografi
Naturområder i Danmark
Greve Strands Badmintonklub

Greve Strands Badmintonklub (GSB). Dansk  badmintonklub, beliggende på Sjælland syd for København. Klubben blev stiftet i 1937 og har gennem årene spillet en betydende rolle i dansk badminton, ligesom flere landsholdsspillere har haft tilknytning til klubben. 
 
Klubbens historie - under udarbejdelse 

Coronakrisens betydning 

Indtil sæson 2022/2023 har klubben haft et ligahold og ofte spillet med om at blive danske mestre. Klubben blev dog økonomiske hårdt ramt under corona, og kunne ikke forny kontrakter med de daværende professionelle spillere. I sæson 2021/2022 spillede alle klubbens seniorhold derfor hovedsaglig med egne ældste ungdomsspillere og ungseniorspillere, som med hjælp fra få udenlandske spillere. Som ventet rykkede GSB ud af LIgaen. Bestyrelsen, trænere og spillere og de mange frivillige tilknyttet klubben arbejder stadig hårdt og målrettet for at komme ovenpå igen efter coronatidens udfordringer.  

Klubben nu

I sæson 2022/2023 havde GSB et hold i 1., 2., 3.-division, Danmarksserien, Sjællandsserie 1,2,3. Førsteholdet kvalificerede sig til oprykningsspil til Ligaen, men forbliver i 1. division i sæson 2023/2024. Klubben har også en stor veteran-afdeling, ungdomsafdeling og forskellige bredde/motionisttilbud.

Cheftræner for klubben er pt. Michael Rasmussen. Fra sæson 2023/2024 er hollandske Roy Mulder ansvarlig for ungdomstræningen. 

Formand for klubben er Tomas Kudsk.

Klubbens resultater - under udarbejdelse

Ekstern henvisning og kilde 
 Greve Strands Badmintonklub, hjemmeside
 https://www.facebook.com/gsbfansite/?locale=da_DK

Badmintonklubber i Danmark
Badmintonklub
Rands Fjord

Rands Fjord er en tidligere fjord ved enden af Elbodalen, der med en dæmning og sluse, bygget i 1866, er omdannet til en ferskvandssø på cirka 180 hektar. 

Spang Å løber igennem søen og via en kanal i østenden ud til den gamle fjordmunding i den sydøstlige ende af Vejle fjord ved Hølsminde. 

Fjorden og området omkring, i alt 1.047 hektar, blev i 1968 og 1979 fredet, og der er anlagt stier, parkeringspladser og informationstavler. 

Landskabet omkring Rands fjord er et kuperet terræn med småskove, enge , dyrkede marker og stejle dalskrænter med løvskove. 

Grænsen mellem Fredericia og Vejle kommuner følger her Spang Å og således også midten af søen i dens længderetning.

Ved nordsiden ligger herregården Nebbegård, mod øst landsbyen Egeskov, mod syd de små landsbyer Vejlby og Egum, og mod vest ligger herregården Østedgaard og landsbyen Pjedsted, ved hvis østende Skærup Å, der kommer fra Børkop mod nord, løber ud i Spang Å.

På begge sider af Rands Fjord har der tidligere været udvundet Kiselgur.

Eksterne henvisninger og kilder

Henvisninger

Fredede områder i Danmark, 7. udg. 1994, af Knud Dahl 
 Folder om Rands Fjord

Fredede arealer i Danmark
Fredericia Kommunes geografi
Vejle Kommunes geografi